Arendal historielag og Fortidsminneforeningen, med støtte fra Arendal arbeiderparti og LO øst i Agder, tok initiativ til å forhindre at bygningen ble revet, og i 2023 oppsto støtteforeningen «Demokratihusets venner». I 2024 ble det klart at Fortidsminneforeningen kunne påta seg ansvar som ny eier. I august 2024 ble det offentliggjort at en privat giver – pensjonisten Irvin Eyolf Høyland i Oslo – hadde skjenket 1,5 millioner til Demokratihusets venner, slik at foreningen kunne kjøpe Sigholts Minde og overdra den vederlagsfritt til Fortidsminneforeningen.